钦定古今图书集成/理学汇编/字学典/第120卷 > 姜立纲
## 钦定古今图书集成/理学汇编/字学典/第120卷 > 姜立纲

按《书史会要》：“姜立纲，字廷宪，瑞安人。七岁以能书命
为翰林院秀才。天顺中授中书舍人，历官太常少卿。
善楷书，清劲方正，中书科写制诰悉宗之。”

按《名山藏》立纲书体自成一家，宫殿碑额，多出其笔。
日本国门高十三丈，遣使求扁，立纲为书之。其国人
每自夸曰：“此中国惠我至宝也。”常临湖舍，作“皆春”二
字。适有操舟过其前，冲涛骇浪，遂成风波行舟之势。
法书行于天下，称曰姜字。